এবার মুখ্যমন্ত্রী মমতা বন্দ্যোপাধ্যায়ের কলমে অসহিষ্ণুতা বিতর্ক। সম্প্রতি অসহিষ্ণুতা বিতর্কে তোলপাড় হয়েছে গোটা দেশ।  অসহিষ্ণুতা ইস্যুতে তীব্র প্রতিবাদ জানিয়েছেন দেশের তাবড় বুদ্ধিজীবীদের একাংশ। কেউ কেউ সরকারি সম্মানও ফিরিয়ে দিয়েছেন। বিরোধীদের প্রবল তোপের মুখে পড়তে হয়েছে কেন্দ্রের বিজেপি সরকারকে। সেই প্রেক্ষিত নিয়েই এবারের বইমেলায় মুখ্যমন্ত্রীর মমতা বন্দ্যোপাধ্যায়ের বই  'সহিষ্ণুতা' -প্রকাশিত হচ্ছে।
 ওয়েব ডেস্ক: এবার মুখ্যমন্ত্রী মমতা বন্দ্যোপাধ্যায়ের কলমে অসহিষ্ণুতা বিতর্ক। সম্প্রতি অসহিষ্ণুতা বিতর্কে তোলপাড় হয়েছে গোটা দেশ।  অসহিষ্ণুতা ইস্যুতে তীব্র প্রতিবাদ জানিয়েছেন দেশের তাবড় বুদ্ধিজীবীদের একাংশ। কেউ কেউ সরকারি সম্মানও ফিরিয়ে দিয়েছেন। বিরোধীদের প্রবল তোপের মুখে পড়তে হয়েছে কেন্দ্রের বিজেপি সরকারকে। সেই প্রেক্ষিত নিয়েই এবারের বইমেলায় মুখ্যমন্ত্রীর মমতা বন্দ্যোপাধ্যায়ের বই  'সহিষ্ণুতা' -প্রকাশিত হচ্ছে। ধর্ম নিয়ে রাজনীতি, কিম্বা জাতপাতের বিভেদ, সবই উঠে এসেছে মুখ্যমন্ত্রীর শানিত কলমে। সাম্প্রতিক  কালবুর্গি হত্যা থেকে, হায়দ্রাবাদে দলিত ছাত্রের আত্মহত্যা অসহিষ্ণুতা বিতর্ককে আরও উস্কে দিয়েছে।  ধর্ম নিয়ে রাজনীতি করার যে শক্তি মাথা চাড়া দিয়ে উঠছে দেশজুড়ে, তার বিরুদ্ধেই সম্প্রীতির বার্তা  তুলে ধরতে চেয়েছেন মমতা বন্দ্যোপাধ্যায়। বইমেলাতেই মুখ্যমন্ত্রীর মোট দশটি বই প্রকাশিত হবে। 
এবারের বইমেলায় মুখ্যমন্ত্রীর সবকটি বইয়েরই প্রকাশক দেজ পাবলিশার্স। সংস্থার কর্ণধার সুধাংশু দে জানিয়েছেন, সাম্প্রতিক অসহিষ্ণুতা ইস্যু নিয়েই মুখ্যমন্ত্রীর নতুন বই সহিষ্ণুতা।